**Iktatószám***:*  ÖNK/24-3/2020.

**ELŐTERJESZTÉS**

**a Veszprémi Ukrán Nemzetiségi**

**Önkormányzat Képviselő-testületének**

***2020. február 25-i* ülésére**

**Tárgy:** A Veszprémi Ukrán Nemzetiségi Önkormányzat 2020. évi költségvetése

**Előterjesztő:** Nincz Erzsébet elnök

***Tisztelt Képviselő-testület!***

I.

Az államháztartásról szóló 2011. évi CXCV. törvény (továbbiakban: Áht.) előírja, hogy a költségvetési rendelettervezetet a polgármester február 15-éig, ha a központi költségvetésről szóló törvényt az Országgyűlés a naptári év kezdetéig nem fogadta el, a központi költségvetésről szóló törvény hatályba lépését követő negyvenötödik napig nyújtja be a képviselő-testületnek. A nemzetségi önkormányzatok költségvetési határozatára vonatkozóan a helyi önkormányzatok költségvetési rendeletére az államháztartásról szóló törvényben előírt rendelkezéseket kell alkalmazni, azzal az eltéréssel, hogy

- a költségvetési rendeleten költségvetési határozatot kell érteni,

- a képviselő-testület hatáskörét a nemzetiségi önkormányzat képviselő-testülete gyakorolja,

- a polgármester részére meghatározott feladatokat a nemzetiségi önkormányzat elnöke látja el.

A Veszprémi Ukrán Nemzetségi Önkormányzatának 2020. évi költségvetési javaslatában lévő bevételeket a Magyarország 2020. évi központi költségvetésről szóló 2019. évi LXXI. törvény és a Veszprém Megyei Jogú Város Önkormányzatának támogatása határozzák meg. A támogatást a költségvetési törvény 9. számú melléklete alapján kiadott támogató okiratban meghatározott feltételek mellett használhatja fel a nemzetiségi önkormányzat működésének és kötelező közfeladatainak ellátására.

II.

Az Áht. 29/A § bekezdése alapján a helyi önkormányzatnak, nemzetiségi önkormányzatnak és a társulásnak legkésőbb a költségvetési rendelet, határozat elfogadásáig határozatban kell megállapítania a Magyarország Gazdasági Stabilitásáról szóló 2011. évi CXCIV. törvény 45. § (1) bekezdés a) pontja felhatalmazása alapján kiadott jogszabályban meghatározottak szerinti saját bevételeinek, valamint a Stabilitási törvény 3.§ (1) bekezdése szerinti adósságot keletkeztető ügyleteiből eredő fizetési kötelezettségeinek a költségvetési évet követő 3 évre várható összegét. Az Önkormányzat nem rendelkezik adósságot keletkeztető ügyletekhez történő hozzájárulás részletes szabályairól szóló 353/2011. évi (XII. 30.) Korm. rendelet 2.§ (1) bekezdése szerinti saját bevételekkel (pl. helyi adó, önkormányzati vagyon, vagyonértékű jog értékesítése, hasznosítása, tárgyi eszköz, immateriális javak értékesítése, bírság, pótlék), valamint az Önkormányzat nem kíván adósságot keletkeztető ügyletet kötni (pl. hitelt, kölcsönt, lízingszerződés kötni).

Az előterjesztés 1. határozati javaslatában megállapításra kerül, hogy az Önkormányzatnak a jogszabályban lévő saját bevétele és adósságot keletkeztető ügyletből eredő fizetési kötelezettsége nincs.

Kérem a Tisztelt Képviselő-testületet, hogy az Önkormányzat 2020. évi költségvetési előterjesztését megvitatni és a határozati javaslatokat elfogadni szíveskedjen.

*Veszprém, 2020. február 14..*

Nincz Erzsébet

elnök

**1. Határozati javaslat**

**a Veszprémi Ukrán Nemzetiségi Önkormányzat**

**Képviselő-testületének**

**…/2020. (II. 25.) határozata**

**a Veszprémi Ukrán Nemzetiségi Önkormányzat saját bevételeinek és adósságot keletkeztető ügyleteiből eredő fizetési kötelezettségeinek megállapításáról**

A Veszprémi Ukrán Nemzetiségi Önkormányzat nem rendelkezik a Stabilitási tv. 45. § (1) bekezdés a) pontja felhatalmazása alapján az adósságot keletkeztető ügyletekhez történő hozzájárulás részletes szabályairól szóló 353/2011. évi (XII. 30.) Korm. rendelet 2.§ (1) bekezdése szerinti saját bevételekkel, valamint a Stabilitási tv. 3. § (1) bekezdés szerinti adósságot keletkeztető ügyleteiből eredő kötelezettségekkel.

A Képviselő-testület felkéri az elnököt, hogy a határozatot a VMJV Önkormányzat Polgármesteri Hivatal Pénzügyi Irodájának küldje meg.

Határidő: azonnal

Felelős: Nincz Erzsébet elnök

**2. Határozati javaslat**

**a Veszprémi Ukrán Nemzetiségi Önkormányzat**

**Képviselő-testületének**

**......./2020. (II. 25.) határozata**

**a Veszprémi Ukrán Nemzetiségi Önkormányzat 2020. évi költségvetésről**

A Veszprémi Ukrán Nemzetiségi Önkormányzat Képviselő-testülete az államháztartásról szóló 2011. évi CXCV. törvény 26.§ (1) bekezdésben kapott felhatalmazás alapján a következő határozatot hozza:

1. **A költségvetés bevételeinek és kiadásainak fő összege, a hiány mértéke**
   1. A Veszprémi Ukrán Nemzetiségi Önkormányzat 2020. évi költségvetésének

költségvetési bevételét 1.073 eFt-ban

működési finanszírozási bevételét 0 eFt-ban

felhalmozási finanszírozási bevételét 0 eFt-ban

állapítja meg.

* 1. A Veszprémi Ukrán Nemzetiségi Önkormányzat 2020. évi költségvetésének

költségvetési kiadását 1.073 eFt-ban

működési finanszírozási kiadásait 0 eFt-ban

felhalmozási finanszírozási kiadásait 0 eFt-ban

állapítja meg.

* 1. A Veszprémi Ukrán Nemzetiségi Önkormányzat 2020. évi költségvetésének

hiányát 0 eFt-ban

állapítja meg.

1. **Az Önkormányzat bevételei**

Az 1.1. pontban megállapított bevételi főösszeg előirányzat-csoportok és kiemelt bevételi előirányzatonkénti megbontását az 1. melléklet tartalmazza.

1. **Az Önkormányzat kiadásai**
   1. Az 1.2. pontban meghatározott kiadási főösszeg előirányzat-csoport szerinti részletezését a Képviselő-testület az alábbiak szerint állapítja meg:
      1. Működési költségvetési kiadások 1.043 eFt
      2. Felhalmozási költségvetési kiadások 30 eFt
   2. A 3.1. pontban meghatározott működési kiadásokon belül kiemelt előirányzatokat az alábbiak szerint határozza meg:
      1. Személyi juttatások 100 eFt
      2. Munkaadót terhelő járulékok és szociális hozzájárulási adó 40 eFt
      3. Dologi kiadások 903 eFt
      4. Ellátottak pénzbeli juttatásai 0 eFt
      5. Egyéb működési célú kiadások (tartalékokkal együtt) 0 eFt
   3. A 3.1. pontban meghatározott felhalmozási kiadásokon belül kiemelt előirányzatokat az alábbiak szerint határozza meg:
      1. Beruházások 30 eFt
      2. Felújítások 0 eFt
      3. Egyéb felhalmozási célú kiadások (tartalékokkal együtt) 0 eFt
   4. A 1.2. pontban szereplő kiadási főösszeg előirányzat-csoportonként és kiemelt előirányzatonkénti megbontását a 2. melléklet tartalmazza.
   5. A 3.3. pontban meghatározott felhalmozási kiadások feladatonkénti részletezését a 3. melléklet tartalmazza.
2. **Általános és céltartalék**
   1. A Veszprémi Ukrán Nemzetiségi Önkormányzat Képviselő-testület a 2020. évi költségvetés céltartalékát

**0 eFt**-ban állapítja meg.

* 1. A Veszprémi Ukrán Nemzetiségi Önkormányzat Képviselő-testület a 2020. évi költségvetés általános tartalékát

**0 eFt**-ban állapítja meg.

1. **Tájékoztató kimutatások**
   1. A Veszprémi Ukrán Nemzetiségi Önkormányzat Képviselő-testület 2020. évi költségvetésének működési és felhalmozási bevételeinek és kiadásainak mérlegét a 4. melléklet szerinti hagyja jóvá.
   2. A Veszprémi Ukrán Nemzetiségi Önkormányzat Képviselő-testület 2020. évi előirányzat felhasználási tervét az 5. melléklet tartalmazza.
2. **Záró rendelkezések**
   1. Ez a határozat 2020. február 25-én lép hatályba.
   2. A határozat szabályait 2020. január 1-jétől kell alkalmazni.
   3. A Képviselő-testület felkéri az elnököt, hogy a határozatot a VMJV Önkormányzat Polgármesteri Hivatal Pénzügyi Irodájának küldje meg.

Határidő: azonnal

Felelős: Nincz Erzsébet elnök